Marxizmus

Marxizmus je v užšom zmysle filozofická, ekonomická a politická teória Karla Marxa (a prípadne aj Friedricha Engelsa), v širšom zmysle filozofický a ekonomický smer vychádzajúci z tejto teórie, či súhrnný názov rozličných interpretácií a ďalších aplikácií tejto teórie.

Marxizmus je ucelená teória premeny reálnych pomerov v spoločnosti, predovšetkým zmena vlastníckych vzťahov pomocou revolučne vedeného triedneho boja. Cieľom je doviesť proletariát k revolúcii nastoľujúcej beztriednu spoločnosť, oslobodiť človeka od spoločenského útlaku a rozvíjať jeho schopnosti a silu. Marxizmus výrazne ovplyvnil dejiny konca 19. storočia a celé 20. storočie. 

 

Marxistická filozofia sa odštiepila v 40. rokoch 19. storočia od hegelovskej ľavice a snahou o analýzu zákonitostí formujúcej sa buržoáznej spoločnosti sa zaraďuje do prúdu sociálneho myslenia 19. storočia.

Marx a Engels vychádzajú z ekonomických vzťahov ako z hybnej sily dejín a z ekonomicky motivovaných sociálnych konfliktov (triedny boj). V raných prácach Marxových (najmä v Ekonomicko-filozofických rukopisoch z roku 1844) sa objavuje aj analýza postavenia človeka - výrobcu vo formujúcej sa buržoáznej spoločnosti. Marx tu zdôrazňuje pojem odcudzenia.

Marxizmus sa koncom 19. storočia rozštiepil na dva prúdy:
a) klasický Marxov a Engelsov pokračoval v praktickej politickej podobe u Lenina a Stalina
b) sociálnodemokraticky orientovaný - Karl Kautsky, Eduard Bernstein

V priebehu 20. storočia sa povedľa sociálnodemokratického a marxistického poňatia v západnej Európe výrazne profilovali vplyvné ľavicové prúdy, v ktorých má inšpirácia marxizmom rôznu intenzitu a ktoré sa zvyknú nazývať neomarxizmus. Pojem Marxizmus zaviedol Friedrich Engels.

Predstavitelia na Slovensku 
V slovenskej filozofii obdobia tzv. reálneho socializmu predstavoval marxizmus v podobe marxizmu-leninizmu ako vedúci a viac-menej jediný oficiálne podporovaný prúd filozofického myslenia najväčší ideový prúd, pričom tu nemáme na mysli jeho vulgárne politické deformácie, ale marxizmus ako filozofický systém. Popri ortodoxnej interpretácii marxizmu a Marxovho diela v zmysle doktríny marxizmu-leninizmu existovali i neortodoxné interpretácie, ktoré však zostávali na okraji politicky "povolených" interpretácií.

 Vladimír Brožík
 Vladimír Cirbes
 Václav Černík - popredný predstaviteľ metodológie vied v slovenskej filozofii
 Vojtech Filkorn
 Tibor Halečka
 Lev Hanzel - symbol ortodoxného marxizmu-leninizmu v slovenskej filozofii
 Ladislav Holata
 Igor Hrušovský - najvýznamnejší slovenský filozof v polovici 20. storočia
 Ján Kocka - predstaviteľ metodológie vied a axiológie v slovenskej filozofii
 Kusý, M. 
 Miroslav Marcelli - pred rokom 1989 predstaviteľ neortodoxného a inovatívneho výkladu Marxovho diela, vo významnej miere ovplyvnený francúzskym štrukturalizmom 
 František Novosád - popredný predstaviteľ dejín modernej filozofie v slovenskej filozofii, ovplyvnený hermeneutikou a Heideggerovou filozofiou
 Jozef Piaček - predstaviteľ fenomenológie v slovenskej filozofii
 Andrej Sirácky
 Jiří Suchý
 Michal Suchý
 František Vartík - predstaviteľ axiológie a teórie poznania na báze marxizmu-leninizmu
 Marta Zagoršeková
 Jindřich Zelený
 Milan Zigo - popredný predstaviteľ neortodoxného výkladu Marxovho diela a popredný historik filozofie v slovenskej filozofii, vo významnej miere ovplyvnený Bachelardovou metodológiou vedy a humanistickou tradíciou francúzskeho osvietenstva

Zahraniční predstavitelia 
 August Bebel
 Friedrich Engels
 Antonio Gramsci - popredný predstaviteľ talianskeho neomarxizmu
 Jürgen Habermas - popredný predstaviteľ frankfurktskej školy, inšpirovaný neomarxizmom
 Kedrov, B. M.
 Leszek Kołakowski
 Kopnin, P. V.
 Lenin
 Mao Ce-tung
 José Carlos Mariátegui
 Karl Marx
 Georgij Valentinovič Plechanov
 Jean-Paul Sartre - popredný predstaviteľ francúzskeho existencializmu, čiastočne poznačený vplyvom marxizmu
 Adam Schaff
 Stalin - symbol stalinizmu a zdogmatizovaného marxizmu, zneužívaného na politické ciele
 Piotr Berngardovič Struve
 Lev Davidovič Trockij - popredný politický a ideový oponent Stalina, tvorca teórie permanentnej revolúcie na báze jednostranne interpretovaného marxizmu-leninizmu

Marxizmus - smery, školy 
 austromarxizmus
 boľševizmus
 legálny marxizmus
 marxizmus-anarchizmus
 marxizmus-leninizmus
 menševizmus
 neomarxizmus

Pozri aj 
 Sekulárne náboženstvo

Externé odkazy 
 

 
Filozofické smery